Η διαμονή μας ήταν εξαιρετική. Η Κατερίνα είναι ένας πολύ ευγενικός και φιλόξενος άνθρωπος και ξεχωρίζει ο επαγγελματισμός και η διακριτικότητά της. Το σπίτι είναι μεζονέτα, στο ισόγειο είναι η κουζίνα, το μπάνιο και το σαλόνι όπου βρίσκεται ένας πολύ άνετος καναπές γωνία. Στον 1ο όροφο είναι τα δύο δωμάτια κι ένα μικρό wc μέσα στο μεγάλο υπνοδωμάτιο. Η τοποθεσία είναι πολύ καλή, από το μπαλκόνι έχεις θέα το λιμανάκι. Έχει απόσταση το πολύ 5 λεπτά με τα πόδια από το λιμανάκι και την παραλία. Επειδή το Μπατσί είναι χτισμένο σε πλαγιά έχει αρκετά σκαλιά και αυτό ίσως δυσκολέψει άτομα με κινητικά προβλήματα. Η θέα όμως και η άνεση του σπιτιού σε αποζημιώνουν. Σίγουρα εγώ και η παρέα μου θα το επιλέγαμε ξανά.